31997R1875
L 265/26
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1875/97 НА КОМИСИЯТА
от 26 септември 1997 година
относно допълнение на приложението към Регламент (ЕО) № 2400/96 относно вписването на някои наименования в „Регистъра на защитените наименования за произход и защитените географски указания“, предвидено в Регламент (ЕИО) № 2081/92 на Съвета относно защитата на географските указания и наименованията за произход на селскостопанските и хранителни продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EИО) № 2081/92 на Съвета от 14 юли 1992 г. относно защитата на географските указания и наименованията за произход на селскостопанските и хранителни продукти (1), последно изменен с Регламент (EО) № 1068/97 на Комисията (2), и по-специално член 6, параграфи 3 и 4 от него,
като има предвид, че съгласно член 5 от Регламент (EИО) № 2081/92, държавите-членки са изпратили на Комисията молби за регистрация на определени наименования като географски указания или наименования за произход;
като има предвид, че съгласно член 6, параграф 1 от въпросния регламент беше установено, че тези молби отговарят на всички изисквания, по-специално, че е предоставена цялата информация, която се изисква съгласно член 4;
като има предвид, че след публикуването на въпросните наименования в Официален вестник на Европейските общности (3) не е направено възражение до Комисията съгласно член 7 от въпросния регламент;
като има предвид, че означенията следва да бъдат вписани в „Регистъра на защитените наименования за произход и защитените географски указания“ и следователно защитени в Общността като географски указания или наименования за произход,
ПРИЕ НАСТОЯЩИЯ РЕГЛАМЕНТ:
Член 1
Означенията в приложението към настоящия регламент се добавят в приложението към Регламент (EО) № 2400/96 на Комисията (4) и съгласно член 6, параграф 3 от Регламент (ЕИО) № 2081/92 се вписват в „Регистъра на защитените наименования за произход и защитените географски указания“ като защитени географски указания (ЗГУ) или защитени наименования за произход (ЗНП).
Член 2
Настоящият регламент влиза в сила от деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 септември 1997 година.